Arnas Beručka
Arnas Beručka (g. 1997 m. kovo 17 d.) – Lietuvos krepšininkas, rungtyniaujantis atakuojančiojo gynėjo arba lengvojo krašto puolėjo pozicijose. Karjerą pradėjo Vilniaus „Ryto“ dubleriuose – „Perlo“ komandoje. Vėliau rungtyniavo NKL ir LKL klubuose, 2020–2021 m. sezone išvyko į Slovakiją. Grįžęs Lietuvon, turėjo sėkmingą sezoną Pasvalio „Pieno žvaigždėse“, po kurio buvo pakviestas ką tik įsikūrusio „Wolves“ klubo. Arnas Beručka atstovavo Lietuvos jaunimo rinktinėms, su U-18 rinktine 2015 m. Europos čempionate laimėjo bronzą. 2023 m. žaidė Lietuvos nacionalinėje rinktinėje, Europos čempionato atrankoje.